मिशेल ने लिया 'मिसेज गांधी' का नाम, BJP ने बोला हमला- अब पता चला 'चोर इतना शोर क्यों मचा रहा', देखें VIDEO  
जावड़ेकर बोले- कांग्रेस घोटाले की सरकार थी
कांग्रेस ने देश की सुरक्षा के साथ समझौता किया
कहा- अब पता चला चोर इतना शोर क्यों मचा रहा
LIVE: Press by Shri @PrakashJavdekar on Agusta Westland. #ChristianNamesSoniahttps://t.co/MTfesBV0VR
 
केंद्रीय मंत्री प्रकाश जावड़ेकर ने कहा कि जांच में मिशेल ने 'मिसेज गांधी' जी का नाम लिया है. 'सन ऑफ इटैलियन लेडी' ये उल्लेख किया है. 'आर' ये उल्लेख किया है. 'बिग मैन' ये उल्लेख किया है. 'पार्टी लीडर' ये उल्लेख किया है. पहले सिर्फ हमें दो शब्द मालूम थे. 'फैमिली' और 'एफएएम'. अब नया खुलासा हो गया. सभी एक ही परिवार के तरफ इशारा करता है. हमारा सबसे बड़ा मुद्दा यह है कि कांग्रेस की सरकार घोटालों की सरकार रही. देश के सुरक्षा के साथ समझौता करके सिर्फ घोटाला किया गया. जल, थल, आकाश सभी जगह घोटाले किए गए. उन्होंने आरोप लगाया कि वह राज ऐसा था, जिसमें देश को लूटने का काम हुआ. इसी दौरान 'ऐक्सिडेंटल प्राइम मिनिस्टर' लूट राज के दौरान शासन करते रहे. उन्होंने कहा कि कोल स्कैम में मनमोहन सिंह बेचारा और बेसहारा बने रहे, क्योंकि उनके पास चिट्ठी आती थी.
जावडे़कर ने कहा कि जैसे ही मिशेल को भारत लाया गया, कांग्रेस ने तुरंत उसे वकील दे दिया था. इससे उसका राज उजागर हो गया है. उन्होंने कहा कि राहुल गांधी बार-बार HAL का ज़िक्र करते हैं, जो आज खुलासा हो गया कैसे HAL को कैसे दरकिनार किया गया. ये लगातार खुलासे सामने आ रहे हैं, इसलिए हमें समझ में आ रहा है चोर इतना शोर क्यों मचा रहा है? यही कहानी है. चोर मचाए शोर.' उन्होंने कहा कि भ्रष्टाचार के केस में मां-बेटे दोनों बेल पर हैं. ये सब एक ही परिवार की तरफ जा रहा है. इसी की चोरी पकड़ी जा रही है. कांग्रेस एक घोटालों की सरकार थी. अब लूट की कहानी सामने आ रही है.
बता दें कि ईडी ने कहा कि ये बातचीत के लिए कोड का इस्तेमाल करते हैं. कहां-कहां मीटिंग करते थे, अब यह पता करना है. साथ ही किन-किन अधिकारियों से मिलते थे वो भी पता लगाना है. मनी ट्रेल का भी पता लगाना है. ईडी ने बिचौलिये क्रिश्चयन मिशेल  (Christian Michel) की 8 दिन की रिमांड मांगी. इसके बाद मिशेल को  7 दिन की ईडी की रिमांड पर भेज दिया गया है.
दूसरी तरफ, इस मामले में पलटवार करते हुए कांग्रेस ने कहा, ''बिचौलिये क्रिश्चयन मिशेल पर एक 'एक परिवार' का नाम लेने का दबाव है''. कांग्रेस नेता आरपीएन सिंह ने कहा कि आखिर क्यों चौकीदार सरकारी एजेंसियों पर एक परिवार का नाम लेने का दबाव बना रहे हैं. ऐसा लगता है कि बीजेपी के स्क्रिप्ट राइटर ओवर टाइम काम कर रहे हैं. ईडी के अनुसार क्रिश्चयन मिशेल ने आईडेंटीफाई किया है कि किस तरह डील से HAL को बाहर निकालकर टाटा को दिलवाई जा रही थी.
मिशेल ने पूछताछ में 2 दिन पहले 'मिसेज गांधी' का नाम लिया है. हालांकि किस रेफरेंस में ये नाम लिया है, बता नहीं सकते हैं. अपने वकील को मिशेल (Christian Michel) ने हाथ मिलाने के दौरान एक कागज दिया था. जिसको बाद में देखा गया तो उस पर मिसेज गांधी से रिलेटेड पूछे गए सवाल लिखे थे. यानी कोड में बात करते हैं और वो कोड डीकोड करने हैं.